ตลาดหุ้นสหรัฐฯปิดบวกดาวโจนส์เพิ่มขึ้น171.53 จุด
ตลาดหุ้นสหรัฐฯปิดบวกวานนี้ ดาวโจนส์เพิ่มขึ้น171.53 จุด ขณะที่ราคาน้ำมันดีดตัวกลับขึ้นมาอีกครั้ง หลังดอลลาร์อ่อนค่าลง
19 พ.ย. 2553

ตลาดหุ้นสหรัฐฯปิดบวกวานนี้ ดาวโจนส์เพิ่มขึ้น171.53 จุด ขณะที่ราคาน้ำมันดีดตัวกลับขึ้นมาอีกครั้ง หลังดอลลาร์อ่อนค่าลง
ปัจจัยแรงคาดหมายว่าวิกฤตหนี้ของไอร์แลนด์กำลังได้รับความช่วยเหลือจากอียูและไอเอ็มเอฟ ประกอบกับความสำเร็จในการหวนคืนสู่ตลาดหลักทรัพย์ของเจเนอรัล มอเตอร์ ได้ส่งให้วอลล์สตรีทวานนี้(18 พ.ย.) ปิดบวกอย่างแรงตั้งแต่ช่วงต้นของการซื้อขาย       ดัชนีหุ้นดาวโจนส์ เพิ่มขึ้น 171.53 จุด (1.56 เปอร์เซ็นต์) ปิดที่ 11,179.41 จุด แนสแดค เพิ่มขึ้น 38.39 จุด (1.55 เปอร์เซ็นต์) ปิดที่ 2,514.40 จุด ขณะที่ เอสแอนด์พี เพิ่มขึ้น 18.06 จุด (1.53 เปอร์เซ็นต์) ปิดที่ 1,196.65 จุด 
ขณะที่ราคาน้ำมันดีดตัวกลับขึ้นมาอีกครั้ง หลังดอลลาร์อ่อนค่าลงเมื่อเทียบกับยูโรจากแรงคาดหมายว่าวิกฤตหนี้ของไอร์แลนด์กำลังได้รับความช่วยเหลือจากอียูและไอเอ็มเอฟ
สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนธันวาคม เพิ่มขึ้น 1.41 ดอลลาร์ ปิดที่ 81.85 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.77 ดอลลาร์ ปิดที่ 85.05 ดอลลาร์ต่อบาร์เรล